SET ปิดเช้าดีดบวก 13 จุด คลายกังวลสงครามการค้าสหรัฐฯ-จีน ฟากดาวโจนส์ปิดพุ่งกว่า 431 จุด
SET ปิดเช้าดีดบวก 13 จุด คลายกังวลสงครามการค้าสหรัฐฯ-จีน ฟากดาวโจนส์ปิดพุ่งกว่า 431 จุด โดยดัชนีปิดเช้านี้ที่ระดับ 1,652.06 จุด เพิ่มขึ้น 13.55 จุด หรือ 0.83% มูลค่าการซื้อขาย 2.1 หมื่นลบ.
31 ต.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (31 ต.ค.61) ที่ระดับ 1,652.06 จุด เพิ่มขึ้น 13.55 จุด หรือ 0.83% มูลค่าการซื้อขาย 2.1 หมื่นลบ. ขณะที่ดัชนีอุตสาหกรรมดาวโจนส์ ปิดที่ระดับ 24,874.64 จุด ปรับตัวเพิ่มขึ้น 431.72 จุด หรือ 1.77%
ด้านนายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้ดีดตัวขึ้นเช่นเดียวกับตลาดหุ้นอื่นในภูมิภาคเอเชีย ตอบรับประธานาธิบดีโดนัลด์ ทรัมป์ ของสหรัฐส่งสัญญาณความพร้อมที่จะทำข้อตกลงกับจีนเพื่อคลี่คลายข้อพิพาททางการค้าระหว่างสองประเทศ
โดยจะมีการเจรจานอกรอบระหว่างการประชุม G20 วันที่ 30 พ.ย.-1 ธ.ค.ขณะเดียวกันก็ตอบรับกรณีที่คณะรัฐมนตรี (ครม.) อนุมัติโครงการลงทุนในพื้นที่เขตพัฒนาพิเศษภาคตะวันออก (EEC) วงเงินรวม 6.5 แสนล้านบาท ซึ่งจะส่งผลดีต่อหุ้นกลุ่มนิคมอุตสาหกรรมและก่อสร้าง
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯน่าจะยังยืนอยู่ในแดนบวกได้ต่อไป แต่คงเคลื่อนไหวในกรอบจำกัด เนื่องจากมูลค่าการซื้อขายยังไม่มาก โดยให้กรอบแนวรับไว้ที่ 1,640 จุด และแนวต้านที่ 1,655 จุด
พร้อมกับแนะนำนักลงทุนติดตามสถานการณ์การคว่ำบาตรอิหร่านในวันที่ 4 พ.ย.นี้ และการประกาศผลประกอบการของบริษัทจดทะเบียนของไทยในไตรมาส 3/61
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
TFFIF มูลค่าการซื้อขาย 1,455.25 ล้านบาท ปิดที่ 10.20 บาท เพิ่มขึ้น 0.20 บาท
PTT มูลค่าการซื้อขาย 1,371.05 ล้านบาท ปิดที่ 49.75 บาท เพิ่มขึ้น 0.50 บาท
AOT มูลค่าการซื้อขาย 1,148.03 ล้านบาท ปิดที่ 63 บาท เพิ่มขึ้น 0.50 บาท
CPALL มูลค่าการซื้อขาย 1,106.67 ล้านบาท ปิดที่ 66.50 บาท เพิ่มขึ้น 0.75 บาท
OSP มูลค่าการซื้อขาย 866.57 ล้านบาท ปิดที่ 25.25 บาท เพิ่มขึ้น 0.65 บาท
 
ตลาดหุ้นเอเชีย ณ เวลา 12.52 น.

10 หุ้นดันดัชนีเช้านี้
